Bush House

BBC World Service holdt til i Bush House i 70 år, fra vinteren 1941 til sommeren 2012. BBCs siste sending fra Bush House gikk på lufta 12. juli 2012. BBC World Service holder nå til i Broadcasting House.

Sentralbygget og de fire fløyene ble oppført mellom 1923 og 1935, og både oppdragsgiver, arkitekt og de første eierne var amerikanere. Komplekset har navn etter Irving T. Bush, som fikk tillatelse til byggplanene i 1919. Det var planlagt som et stort handelssentrum og ble tegnet av Harvey Wiley Corbett. 4. juli 1925 fant den høydelige åpningen sted. I 1929 ble det hevdet at bygningen var den mest kostbare i hele verden, etter at det var brukt rundt to millioner pund på byggingen.

Etter at en landmine førte til skader på Broadcasting House i London den 8. desember 1940, flyttet BBC European Service inn i sørøstfløyen i Bush House. I 1958 flyttet resten av BBC Overseas Service inn.

Kategori:Byggverk i London
Kategori:BBC
Kategori:Byggverk fullført i 1925